খিদিরপুর ডক
খিদিরপুর ডক বা খিদিরপুর জাহাজঘাট হল কলকাতা বন্দরের তিনটি ডকের মধ্যে গুরুত্বপূর্ণ ও প্রাচীনতম ডক। এই ডকটি ভারতের তথা দক্ষিণ এশিয়ার প্রথম আধুনিক ডক। এই ডকটি ১৮৯২ সালে চালু হয়। এই ডক নির্মানের পূর্বে কলকাতা বন্দর হুগলি নদীতে সমুদ্রগামী জাহাজ থেকে পণ্য খালাস করত। এই ডক নির্মানের পরে কলকাতা বন্দরের পণ্য পরিবহন বৃদ্ধি পায়। এই ডকটি হুগলি নদীর পূর্ব তীরে একটি খাড়িতে নির্মিত হয়। খিডিরপুর ডকের খাড়িতে দুটি সেতু নির্মিত হয়েছে খাড়ির উত্তর ও দক্ষিণের মধ্যে যোগাযোগ সহজ করতে। ২০১৯-২০২০ সালে খিদিরপুর ডকে ২ মিলিয়ন টন পণ্য পরিবহন করা হয়।